

**2000-жылды Мәдениетті қолдау жылы деп жариялау туралы**

Қазақстан Республикасы Президентінің Жарлығы 1999 жылғы 28 желтоқсан N 316

      Қазақстанның көпұлтты мәдениетін жаңғырту, сақтау және өркендету мақсатында қаулы етемін:

      1. 2000-жыл Мәдениетті қолдау жылы деп жариялансын.

      2. Қазақстан Республикасының Үкіметі:

      1) 2000-жылғы 20 қаңтарға дейінгі мерзімде Мәдениетті қолдау жылын өткізу жөнінде Мемлекеттік комиссия құрсын;

      Әдебиет пен өнердің көрнекті қайраткерлеріне, қоғамдық бірлестіктер, ұлттық мәдени орталықтар, шығармашылық одақтар, діни ұйымдардың басшыларына Мемлекеттік комиссияның құрамына ену жөнінде ұсыныс жасасын;

      орталық атқарушы органдардың басшыларына, облыстардың, Астана және Алматы қалаларының әкімдеріне осы тәрізді комиссиялар құруды тапсырсын;

      2) 2000-жылғы 20 қаңтарға дейін Мәдениетті қолдау жылын ұйымдастыру және өткізу жөніндегі, көпұлтты мәдениеттің барлық салаларын жаңғырту және өркендету мәселелерін қамтитын іс-шаралар жоспарын бекітсін;

      3) Мәдениетті қолдау жылына байланысты іс-шараларды қаржыландыруды заңда белгіленген тәртіппен жүргізсін;

      4) Мәдениетті қолдау жылы аясында белгіленген іс-шараларды бұқаралық

ақпарат құралдары арқылы кең түрде насихаттауды және жариялап отыруды

қамтамасыз етсін;

     5) Мәдениетті қолдау жылын өткізу жөніндегі Мемлекеттік комиссияға

Жалпыұлттық татулық пен саяси қуғын-сүргін құрбандарын еске алу, Халық

бірлігі мен ұлттық тарих, Ұрпақтар бірлігі мен сабақтастығы жылдары

жүргізілген жұмыстарды жалғастыруды тапсырсын.

     3. Осы Жарлық жарияланған күнінен бастап күшіне енеді.

     Қазақстан Республикасының

            Президенті

     Оқығандар:

          Қасымбеков Б.А.

          Икебаева Ә.Ж.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК